|  |  |  |
| --- | --- | --- |
|  ***[[1]](#footnote-2)***  | **BÉRLETI SZERZŐDÉS**(**folyamatos** bérbeadásra) |  |

Amely létrejött egyrészről a **PÉCSI TUDOMÁNYEGYETEM**

székhely: 7622 Pécs, Vasvári Pál u. 4.,

OM azonosító: FI 58544,

Adószám: 15329798-2-02,

Statisztikai számjel: 15329798-8542-312-02,

Bankszámlaszám: …………**[[2]](#footnote-3)**…………,

a szerződéskötés során eljáró szervezeti egység: **……………[[3]](#footnote-4)…………….**,

képv.: ………………………..,

mint „***Bérbeadó***”

másrészről cégnév vagy név: **………………………………**,

székhely vagy lakcím: ……………………..,

képviselő és beosztása vagy anyja neve: ………**[[4]](#footnote-5)**……….,

cégjegyzékszám vagy nyilvántartási szám vagy SZIG: …………**[[5]](#footnote-6)**….………..,

adószám vagy adóazonosító jel: …………………,

statisztikai számjel: …………**[[6]](#footnote-7)**……………,

bankszámlaszám: ………………………,

mint „***Bérlő***”

között, az alulírott helyen és időben, az alábbi feltételek mellett:

**A szerződés tárgya**

1. A Bérbeadó - az állami vagyonról szóló 2007. évi CVI. törvény (a továbbiakban: Vtv.) 24. § (2) bekezdés d) pontja alapján versenyeztetés mellőzésével **vagy [[7]](#footnote-8)** az állami vagyonról szóló 2007. évi CVI. törvény (a továbbiakban: Vtv.) 24. § (1) bekezdés alapján versenyeztetési eljárás lebonyolítását követően– bérbe adja **………….. (év) ……………….. (hó) …. napjától ………….. (év) ……………….. (hó) …. napjáig tartó (…[[8]](#footnote-9)… nap vagy hónap) határozott időre**, a Bérlő pedig bérbe veszi a Magyar Állam kizárólagos tulajdonát képező, de a Bérbeadó vagyonkezelésében álló

a/az **település, utca, házszám szám alatti ingatlan …. számú/jelű/Főépületében a(z) ….. számú/FM kódú, ……… m2 területű, …. fő befogadó képességű**, **…………[[9]](#footnote-10)…………t**,

a/az **település, utca, házszám alatti ingatlan …. számú/jelű/Főépületében a/az …………. számú/FM kódú, ……… m2 területű, …. fő befogadó képességű**, **……………………t**, és

a/az **település, utca, házszám alatti ingatlan …. számú/jelű/Főépületében a/az ….. számú/FM kódú, ……… m2 területű, …. fő befogadó képességű**, **……………………t** **[[10]](#footnote-11)**

**kizárólagos használati jogosultsággal,** **illetőleg az annak/azok rendeltetésszerű használatához szükséges, közös használatú …… helyiséget, valamint az ahhoz tartozó …… helyiségeket [[11]](#footnote-12)** (a továbbiakban együtt **[[12]](#footnote-13)** : „***bérlemény***”) az általa megtekintett állapotban **………………[[13]](#footnote-14)……………. megtartása/lebonyolítása céljából**.

**A bérleti díj, és a fizetési feltételek**

1. A bérleti díj **[[14]](#footnote-15)** a … számú/FM kódú helyiség esetében **…………,- Ft/m2/nap** vagy **Ft/m2/hó**, a … számú/FM kódú helyiség esetében **…………,- Ft/m2/nap** vagy **Ft/m2/hó**, tehát …. m2 után **mindösszesen ………,- Ft/nap vagy Ft/hó**, azaz **naponta vagy havonta** **mindösszesen ………………..…. Forint**, amelyet a Bérlő köteles a Bérbeadó által kiállított számla ellenében havonta, a számlán közölt határidőig átutalással teljesíteni.

A bérleti díj tartalmazza a bérlemény használatának ellenértékét és a használattal kapcsolatban felmerülő közüzemi díjat.

**VAGY [[15]](#footnote-16)**

A bérleti díj - a hulladékszállítás díját kivéve - nem foglalja magában a közüzemi díjakat, ezen a jogcímen a Bérlő a Bérbeadó által m2 arányosan megállapított átalánydíjat köteles megfizetni, mely **mindösszesen ……………….,- Ft/hó**, azaz **mindösszesen havonta ……………………. Forint. A közüzemi díj megfizetése a** Bérbeadó által havonta kiállított számla ellenében, az abban meghatározott határidőig a Bérbeadó bankszámlájára történő átutalással történik.

A bérleti díj nem tartalmazza az esetlegesen igénybe vett többlet szolgáltatások díját, így különösen, de nem kizárólagosan a rendezvényhez kapcsolódó terem berendezés vagy átrendezés költségét, az ügyelet (portaszolgálat munkaidőn túli igénybevétele) díját, a takarítás, a hangosítás költségét.

A Bérlő az alábbi többletszolgáltatásokat veszi igénybe:

…………………….., melynek díja: **…………………….,- Ft/óra vagy Ft/m2 vagy Ft + ÁFA/fő/óra**,

…………………….., melynek díja: **…………………….,- Ft/óra vagy Ft/m2 vagy Ft + ÁFA/fő/óra**

A többlet szolgáltatások díját a Bérbeadó a bérleti díjról szóló számlában, tételesen rögzítve érvényesíti. **[[16]](#footnote-17)**

1. A bérleti díj az általános forgalmi adóról szóló 2007. évi CXXVII. törvény (ÁFA tv.) 86. § (1) bekezdés l) pontja alapján, a tevékenység egyéb sajátos jellegére tekintettel az általános forgalmi adó szempontjából adómentes. Amennyiben a bérleti jogviszony időtartama alatt jogszabályváltozás folytán az ingatlan, ingatlanrész bérbeadása adóköteles tevékenységnek minősülne, úgy a Bérlő köteles a felmerülő adót megfizetni.
2. Amennyiben a Bérlő a bérleti díj megfizetésével késedelembe esik, Bérbeadó részére a hatályos Ptk. szerinti késedelmi kamatot köteles megfizetni.

**A bérlemény birtokbaadása**

1. Szerződő felek megállapodnak abban, hogy a bérlemény birtokbaadására a jelen szerződés 1. pontjában meghatározott időpontban, jegyzőkönyv felvétele mellett kerül sor, melyben a Felek tételesen rögzítik a bérleményben esetlegesen található tárgyi eszközöket.

**Szerződő felek egyéb megállapodásai**

1. A Bérbeadó szavatol azért, hogy a bérlemény a bérlet teljes időtartama alatt a szerződésszerű használatra alkalmas, és harmadik személynek nincs a bérleményre vonatkozóan olyan joga, amely a Bérlőt a használatban korlátozná vagy zavarná.
2. A Bérlő kötelezettséget vállal arra, hogy a bérleményt rendeltetésszerűen, a szerződésben megjelölt célra használja, a tűzrendészeti, balesetvédelmi, egészségügyi, munkavédelmi szabályokat és szakmai előírásokat maradéktalanul betartja, és azokat a vele munkavégzésre irányuló, vagy egyéb alkalmazási jogviszonyban lévő személyekkel betartatja. A Bérlő felelős minden olyan kárért, amely ezen szabályok megszegéséből származik.

A Bérlő köteles mind a kizárólagos, mind az esetlegesen igénybe vett közös használatú helyiségek használata során fokozottan ügyelni arra, hogy a Bérbeadót ne zavarja vagy akadályozza saját tevékenysége végzésében.

 A Bérlő köteles gondoskodni a vele munka- és munkavégzésre irányuló egyéb jogviszonyban álló személyek balesetvédelméről és oktatásáról.

1. A Bérbeadó jogosult előzetes egyeztetés alapján, a Bérlő szükségtelen háborítása nélkül, a bérlemény állagát és annak rendeltetésszerű használatát folyamatosan ellenőrizni. A Bérbeadó követelheti a rendeltetésellenes, szerződésellenes használat azonnali megszüntetését és az ebből eredő kárának megtérítését.

 Amennyiben a Bérlő a figyelmeztetés ellenére a rendeltetés- vagy szerződésellenes használattal haladéktalanul nem hagy fel, úgy a Bérbeadó a jelen szerződést jogosult felmondani.

1. A Bérlő a bérlemény használatát másra nem ruházhatja át, albérletbe nem adhatja és csak jelen szerződésben foglalt tevékenységre használhatja. A bérlemény rendeltetésszerű használata nem ütközhet az egészségügyi szolgáltató/a felsőoktatási intézmény tevékenységével, valamint a bérlemény esetleges külsős látogatóinak viselkedése nem sértheti az egészségügyi szolgáltatónál/a felsőoktatási intézményben elvárható normákat.
2. A Bérlő kijelenti, hogy a tevékenység gyakorlásához szükséges engedélyekkel rendelkezik. A Bérbeadó a Bérlő tevékenységéért semmilyen felelősséget nem vállal és minden olyan kárért, amely a bérlemény rendeltetésellenes vagy szerződésellenes használatának következménye, a felelősség a Bérlőt terheli.
3. A Bérlő gondoskodik a bérlemény átadás-átvételkor már esetlegesen meglévő berendezésén felüli berendezéséről.  A Felek megállapodnak abban, hogy a Bérlő - a bérleti jogviszony megszűnése esetén – a bérleménybe beépített, illetve felszerelt és a Ptk. 5:15, 5:16 . § alapján a bérlemény alkotórészévé, valamint tartozékává váló dolgokat nem viheti el (azok a beépítéssel, illetve felszereléssel a bérlemény tulajdonosának tulajdonába kerülnek), és azok tekintetében a Bérlő a Bérbeadóval szemben sem a bérleti jogviszony fennállása, sem annak megszűnését követően semmilyen címen követelést nem támaszthat. Az ingóságnak minősülő tárgyak, amelyet a Bérlő vitt be a saját költségére, a Bérlőt illetik.

 A Bérbeadó a Bérlő által az bérleménybe bevitt, ott elhelyezett ingóságokért és értékekért felelősséget nem vállal.

1. **A Bérlő tudomásul veszi, hogy abban az esetben, ha a jelen szerződés hatálya alatt a Bérbeadó számláinak kiegyenlítésével késedelembe esik, a Bérleménybe bevitt ingóságain Bérbeadónak a Ptk. 6:337. § (1) bekezdése alapján törvényes zálogjoga keletkezik, mely alapján Bérbeadó jogosult az ingóságokat a követelése kielégítéséig visszatartani, a bérlemény területéről azok elszállítását megakadályozni**.
2. A Felek rögzítik, hogy amennyiben a bérleti jogviszony 90 napnál hosszabb időtartamú, úgy a bérlemény burkolatainak, ajtóinak, ablakainak, elektromos szerelvények (kapcsolók, dugaljak), csaptelepek, lefolyószerelvények és berendezéseinek karbantartásával, felújításával kapcsolatos költségek viselése a Bérlőt terheli. A Bérlő a szükségessé váló karbantartási munkákat a Bérbeadó műszaki felügyelete alatt, I. osztályú minőségben köteles elvégezni, illetve elvégeztetni.
3. A Bérlő nem jogosult a bérleményben a Bérbeadó előzetes, írásbeli engedélye nélkül építési, átalakítási, felújítási és beruházási munkálatokat végezni, és gépet, berendezést, eszközt üzembe helyezni, és vállalja, hogy a bérleményben bármilyen építési, átalakítási és állagmegóvási munkát, így vagyonvédelmi berendezés kiépítését, reklámok, molinók, mozdítható kirakatszekrények felszerelését, csak a Bérbeadó előzetes írásbeli engedélyével, annak műszaki felügyelete alatt, I. osztályú minőségben végez vagy végeztet el, az elvégzett beruházások átadás-átvételét pedig jegyzőkönyvvel igazolja.

A Bérbeadó engedélye nélkül végzett átalakítási munkálatok, gépek, berendezések vagy eszközök üzembe helyezése esetén a Bérbeadó felszólítására a Bérlő köteles az eredeti állapotot saját költségére visszaállítani, valamint az okozott kárt megtéríteni. Amennyiben a Bérlő e kötelezettségének nem tesz eleget, úgy a Bérbeadó az eredeti állapotot a Bérlő költségére és kockázatára helyreállíthatja, és jogosult a jelen szerződés azonnali hatályú felmondására.

 A Bérlő a jelen szerződés aláírásával kijelenti, hogy az általa esetlegesen végzett építési, átalakítási, felújítási és beruházási munkálatokra való hivatkozással semmiféle anyagi igénnyel nem él a Bérbeadó felé.

 A szerződéses jogviszony megszűnésekor a Bérbeadó a bérleményt rendeltetésszerű használatra alkalmas állapotban, szükség szerint tisztasági festés elvégzését követően veszi át. A Bérlő teljes körű felelősséggel tartozik az általa elhelyezett hirdetések elhelyezésével és eltávolításával összefüggésben felmerült költségekért. A Bérlő a szerződés megszűnésének napján köteles saját költségén összegyűjteni és eltávolítani valamennyi általa felszerelt, felragasztott eszközt és a hirdetési helyek rendeltetésszerű használatra alkalmas állapotát (szükség esetén a vakolat javítását, és a festést) visszaállítani. Amennyiben ezen kötelezettségével Bérlő késedelembe esik, a Bérlő késedelmi kötbér fizetésére köteles a késedelmes napokra. A késedelmi kötbér mértéke a bérleti díj 1 naptári napra eső összegének kétszeres összege.

A Bérlő tevékenysége során esetlegesen keletkező veszélyes hulladék elszállíttatása a Bérlő kötelessége, a szilárd kommunális hulladék elszállítását a Bérbeadó közvetített szolgáltatás keretében biztosítja.

1. A Bérlő köteles
2. a Bérbeadó Munka- és Tűzvédelmi Szabályzatában foglaltakat maximálisan betartani. A be nem tartás miatt bekövetkező esetleges károkért a felelősség a Bérlőt terheli.
3. a tevékenysége során a Bérbeadó munkarendjéhez alkalmazkodni, a balesetelhárítási, munkavédelmi és tűzrendészeti szabályokat betartani;
4. a kizárólagos használatába kerülő helyiségben a tevékenységének megfelelően a jogszabályban előírt minőségű és mennyiségű tűzoltó-technikai eszköz, készülék, felszerelés biztosítására, azok jól látható, könnyen hozzáférhető a veszélyeztetett hely közelében történő elhelyezésére és állandóan használható, üzemképes állapotban való tartására (karbantartására), (a tűzoltó-technikai eszközt, készüléket, felszerelést és anyagot jogszabály előírásai szerint, azok hiányában félévenként kell ellenőrizni. Ha a tűzoltó készülék, felszerelés előírt időszakos ellenőrzését és/vagy javítását nem hajtották végre, akkor az nem tekinthető üzemképesnek.)
5. a kizárólagos használatába kerülő helyiségekben az érintésvédelmi és szabványossági vizsgálatok elvégeztetésére,
6. a tűzoltó készülékek ellenőrzéséről vezetett nyilvántartásba a Bérbeadó illetékes dolgozójának bármikor betekintés biztosítására,
7. tűz vagy egyéb veszélyhelyzet esetén a bérelt helyiségekbe történő bejutás lehetőségének, tűzvédelmi, lezárt állapotú (pl. lepecsételt boríték) pótkulcsok elérhetőségének biztosítására,
8. a tűz vagy egyéb veszélyhelyzet esetén a bérlő részéről az értesítendők nevének, elérhetőségének a bérelt helyiség bejáratán történő feltüntetésére,
9. tűz- és robbanásveszélyes anyagok (pl. gázpalackok) tárolása, felhasználása esetén, azokról tételes kimutatás készítése és annak a folyamatos tartózkodási helyen történő elhelyezésére,
10. a tűzvédelmi osztályba sorolást befolyásoló tényezők jelzésére a Bérbeadó felé.
11. a portán vagy az ajtóra az elérhetőségeit kifüggeszteni.
12. A Felek között a kapcsolattartás magyar nyelven, írásban, e-mail és/vagy fax és/vagy postai levelezés útján történik. A Felek az értesítéseket akkor tekintik megfelelően teljesítettnek, ha azok a másik Félnek az alábbiakban meghatározott értesítési címére, e-mail címére, fax számára tértivevénnyel, vagy az átvétel tényét egyéb formában igazoló módon érkeznek meg.

|  |  |
| --- | --- |
| A Bérbeadó kapcsolattartója: ………………… | A Bérlő kapcsolattartója: ………………………… |
| értesítési címe: …………………………….. | értesítési címe: …………………………….. |
| e-mail: …………………………….. | e-mail: …………………………….. |
| tel.: …………………….. | tel.: …………………….. |

1. A Bérlő a név-, valamint tevékenységváltozást, valamint a tulajdonosi szerkezetben bekövetkezett változást köteles 15 napon belül a Bérbeadónak bejelenteni, ellenkező esetben a Bérbeadó jogosult a jelen szerződést felmondani.
2. **A Bérlő tudomásul veszi, hogy postai küldeményei fogadására és feladására nem használhatja a Bérbeadó postázási rendszerét és nem jelölheti meg levelezési címként a bérleményt, vagy a bérleménynek helyet adó ingatlant**. Amennyiben a Bérlő postai levelezést kíván folytatni a bérleményben folytatott tevékenységéhez kapcsolódóan, úgy azt postafiók létrehozása révén tudja bonyolítani.
3. A Bérlő képviselője, vagy – amennyiben természetes személy – maga a bérlő jelen szerződés aláírásával nyilatkozik arról, hogy az általa képviselt szervezettel, vagy természetes személy Bérlő esetén vele szemben nem állnak fenn az állami vagyonról szóló 2007. évi CVI. törvény (Vtv.) 25. § (1) bekezdésben meghatározott kizáró okok.

Amennyiben a Bérlő természetes személy, a Vtv. 25/A. § (2) bekezdése alapján a Bérbeadó a szerződés érvényességének időtartama alatt a mulasztás jogkövetkezményeinek ismertetésével felhívhatja annak igazolására, hogy vele szemben a Vtv. 25. § (1) bekezdés d) pontjában meghatározott kizáró ok fenn áll-e. Ha a Bérlő igazolja, hogy vele szemben nem áll fenn a Vtv. 25. § (1) bekezdés d) pontjában meghatározott kizáró ok, a Bérbeadó az igazolás céljából a bűnügyi nyilvántartó szerv által kiállított hatósági bizonyítvány iránti eljárásért megfizetett igazgatási szolgáltatási díjat részére megtéríti.

 Amennyiben a szerződés megkötését követően merül fel a törvény szerinti kizáró ok, vagy a természetes személy Bérlő a jelen pontban meghatározott igazolási kötelezettségének a felhívástól számító 15 munkanapon belül – vagy ha e határidőn belül a rajta kívül álló ok miatt nem lehetséges, az ok megszűnését követően haladéktalanul – nem tesz eleget, a Bérbeadó jogosult a szerződést azonnali hatállyal felmondani.

1. A Bérlő tudomásul veszi, hogy a Bérbeadó a nemzeti vagyonról szóló 2011. évi CXCVI. törvény (Nvt.) 11. § (10) bekezdése értelmében csak természetes személlyel vagy az Nvt. 3. § (1) bekezdés 1. pontja szerinti átlátható szervezettel **[[17]](#footnote-18)** köthet a nemzeti vagyon hasznosítására vonatkozó szerződést.

 Amennyiben a Bérlő nem természetes személy, úgy a Bérlő a jelen szerződés aláírásával nyilatkozik arról, hogy az Nvt. 3. § (1) bekezdés 1. pontja szerinti átlátható szervezetnek minősül. Amennyiben a Bérlő a jelen szerződés aláírásával valótlan tartalmú nyilatkozatot tesz arra vonatkozóan, hogy átlátható szervezetnek minősül, úgy a jelen szerződést a Bérbeadó jogosult és egyben köteles azonnali hatállyal felmondani.

 A Bérlő vállalja, hogy amennyiben az Nvt. 3. § (1) bekezdés 1. pontja szerinti átlátható szervezetként a tulajdonosi szerkezetében az Nvt. 3. § (1) bekezdés 1. pontjától eltérő változás következik be, arról a Bérbeadót haladéktalanul tájékoztatja.

A Bérlő tudomásul veszi továbbá, hogy a Bérbeadó a jelen szerződést kártalanítás nélkül, azonnali hatállyal felmondhatja, ha a Bérlő a jelen szerződés megkötését követően beállott körülmény folytán már nem minősül átlátható szervezetnek.

**A bérleti jogviszony módosítása és megszűnése**

1. A jelen szerződést csak írásban, a Felek közös megegyezésével lehet módosítani.
2. A bérleti jogviszony ……….. (év) ………………. (hó) ….. napján a felek minden további nyilatkozata vagy intézkedése nélkül megszűnik. A Bérlő köteles a bérleti szerződés megszűnése napján a bérleményt jegyzőkönyv felvétele mellett a Bérbeadónak birtokba adni, valamint a bérleményt elhelyezési és térítési igény nélkül … óráig elhagyni.
3. **[[18]](#footnote-19)** A Bérbeadó tájékoztatja a Bérlőt, hogy amennyiben a jelen szerződés tárgyát képező ingatlant a Magyar Állam nevében eljáró MNV Zrt. (vagy más tulajdonosi joggyakorló) értékesíteni vagy egyéb úton hasznosítani kívánja, úgy jelen szerződés aláírásával a Bérlő tudomásul veszi az ingatlan Magyar Állam általi értékesítésének vagy egyéb úton történő hasznosításának tényét, függetlenül attól, hogy arra milyen módon és mikor kerül sor.
4. A 23. pontban megfogalmazottakra figyelemmel a Felek megállapodnak abban, hogy a Bérbeadót 60 napos felmondási jog illeti meg. A jelen szerződés aláírásával a Bérlő elfogadja, hogy a gyakorolt felmondás tekintetében semmilyen további igényt, jogot nem érvényesíthet a Magyar Állammal szemben, ide értve a bérleményben végzett beruházás ellenértékét, kivéve, ha a felek ebben külön megállapodtak.
	1. A 60 napos felmondási határidő kezdetét veszi azon a napon, amikor ennek tényétől a Bérbeadó a Bérlőt értesíti.
	2. A 60 napos felmondási határidő a Bérlő külön értesítése nélkül kezdetét veszi azon a napon, amelyen az ingatlan meghirdetésre kerül az EAR-ban (vagy nyilvános pályázat, zártkörű pályázat vagy árverés kerül kiírásra).
	3. A felmondás tényéről a Bérbeadó a Bérlőt írásban értesíti.
	4. A 23. pontban foglalt értékesítési célokra figyelemmel a Felek megállapodnak abban, hogy a Bérlő lemond a birtokvédelem jogáról, vagyis a jelen szerződés aláírásával kijelenti, hogy semmilyen birtokvédelemre nem tart igényt, illetve ezen igényérvényesítésről már most kifejezetten lemond (pergátló kifogás).
5. A 23. pontban foglaltakra figyelemmel a Felek megállapodnak abban, hogy a Bérlő – a Bérbeadó előzetes hozzájárulása után - kizárólag saját felelősségére és költségére végezhet a bérleményben értéknövelő és/ vagy egyéb beruházást, azonban annak megtérítésére semmilyen jogcímen, módon és mértékben nem jogosult.
6. A Bérlő tudomásul veszi, hogy a bérlemény tulajdonosa nem a Bérbeadó. Amennyiben a Bérbeadó és a bérlemény tulajdonosa közötti, a Bérbeadót a bérlemény hasznosítására feljogosító jogviszony megszűnik, úgy jelen szerződés is hatályát veszti és a Bérlő köteles az bérleményt 15 napon belül rendeltetésszerű használatra alkalmas állapotban a Bérbeadó részére átadni.

Amennyiben a jogviszony ilyen módon szűnik meg, a Bérlő a már megfizetett bérleti díj arányos részének visszatérítésén túl további igénnyel (kártérítés) nem léphet fel.

1. A szerződést a Felek a másik fél súlyos szerződésszegése esetén írásban, a másik Félhez címzett, egyoldalú jognyilatkozattal, azonnali hatállyal megszüntethetik. (rendkívüli felmondás)

A Felek jelen szerződésből eredő jogvitáikat elsősorban tárgyalásos úton kívánják rendezni; amennyiben az egyeztetés nem vezetne eredményre, úgy felek a jogvita eldöntésére kikötik a per tárgya és értéke alapján hatáskörrel rendelkező pécsi székhelyű rendes bíróság kizárólagos illetékességét.

A Felek megállapodnak abban, hogy a jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), illetve a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (Ltv.) rendelkezéseit tekintik irányadónak.

Jelen bérleti szerződést – mely 3 egymással egyező példányban készült – a felek, mint akaratukkal mindenben egyezőt jóváhagyólag aláírták.

Pécs, 20..... …………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**PÉCSI TUDOMÁNYEGYETEM****(……………[[19]](#footnote-20)…………….)**képviselő: ………………………….beosztás: ………………………….Bérbeadó | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**…………………………………………..**képviselő: …………………………beosztás: ………………………….Bérlő |

Ellenjegyzők a Bérbeadó részéről:

|  |  |
| --- | --- |
| ………………………………………………………………………………szakmai ellenjegyző | ……………………………………………………………**[[20]](#footnote-21)**…………………pénzügyi ellenjegyző |

1. **90 napnál hosszabb időtartamú bérleti szerződések esetében kötelező igényelni a Nemzeti Fejlesztési Minisztérium engedélyét a szerződés megkötéséhez. A hivatkozással jelölt terület az engedély számának a helye. Amennyiben 90 napnál rövidebb időtartamú a bérlet, a hivatkozás TÖRLENDŐ!** [↑](#footnote-ref-2)
2. Amennyiben a Klinikai Központhoz tartozó szervezeti egység helyisége képezi a bérlet tárgyát, úgy a Magyar Államkincstárnál vezetett 10024003-00282716-01170003 számú bankszámlaszámot, ha nem a Klinikai Központhoz tartozó szervezeti egység helyisége képezi a bérlet tárgyát, úgy a PTE Magyar Államkincstárnál vezetett 10024003-00282716-00000000 számú bankszámlaszámát kell rögzíteni. [↑](#footnote-ref-3)
3. A szervezeti egység elnevezése. **A 90 naptári napot meghaladó folyamatos hasznosítás lebonyolítása, beleértve egyebek mellett a pályáztatást, szerződéskötést is, az MSZI FVFO VO kizárólagos hatáskörébe tartozik. E szerződéseket az Egyetem képviseletében a műszaki szolgáltatási igazgató írja alá, ennek megfelelően a szervezeti egység nevéhez a „Műszaki Szolgáltatási Igazgatóság” megnevezést, az Egyetem képviselőjeként pedig az MSZI igazgatót kell feltüntetni**. [↑](#footnote-ref-4)
4. Gazdasági társaságok (pl. Kft., Bt.) és civil szervezetek (pl.: alapítvány, egyesület) esetében képviselőt és beosztását, magánszemélyek esetében az anyja nevét kell kitölteni. [↑](#footnote-ref-5)
5. Gazdasági társaságok (pl. Kft., Bt.) esetében a cégjegyzékszámot, civil szervezetek (pl.: alapítvány, egyesület) esetében a nyilvántartási számot, természetes (magán) személyek esetében SZIG számot kell kitölteni. [↑](#footnote-ref-6)
6. Természetes (magán) személynek nincs statisztikai számjele. [↑](#footnote-ref-7)
7. Amennyiben 90 napnál nem hosszabb időtartamú a bérleti jogviszony, úgy versenyeztetési eljárás mellőzésével köthető bérleti szerződés, ha 90 napnál hosszabb időtartamú, úgy versenyeztetési eljárást kell lebonyolítani. [↑](#footnote-ref-8)
8. **A NEMZETI FEJLESZTÉSI MINISZTÉRIUM ENGEDÉLYE NÉLKÜL** **NEM LEHET 90 NAPNÁL HOSSZABB A BÉRLETI JOGVISZONY IDŐTARTAMA, ennek megfelelően – NFM engedély hiányában - az első igénybevétel napjától az utolsó igénybevétel napjáig LEGFELJEBB 90 nap telhet el!** [↑](#footnote-ref-9)
9. A bérelt helyiség típusát kell meghatározni. (pl.: alua, tanterem, informatikai terem, nyelvi labor, nagy előadó, iroda stb.) [↑](#footnote-ref-10)
10. Ha több helyiséget vesz bérbe a Bérlő, úgy bővíthető, azonban minden helyiség esetében meg kell adni a kipontozott adatokat. Ha csak egy helyiséget vesz bérbe a Bérlő, a felesleges szövegrészek törlendőek. [↑](#footnote-ref-11)
11. Amennyiben pl. előtér, mosdó, stb. használatára is lehetősége van a Bérlőnek. (Ha közös használatú helyiségről nem rendelkeznek a Felek, úgy a pirossal jelölt szövegrész TÖRLENDŐ!) [↑](#footnote-ref-12)
12. Ha csak egy helyiséget bérel a Bérlő és nincs közös használatú helyiség sem, akkor az „együtt” szó törlendő. [↑](#footnote-ref-13)
13. A bérlet célját kell meghatározni. (pl.: xy előadás, oktatás, tanfolyam, konferencia stb. megtartása) [↑](#footnote-ref-14)
14. **A BÉRLETI DÍJAK MÉRTÉKÉT MINDEN ESETBEN A MSZI FVF VAGYONGAZDÁLKODÁSI OSZTÁLY ÁLLAPÍTJA MEG!**

**Ha több helyiséget bérel a Bérlő, akkor minden helyiségre vonatkozóan rögzíteni kell a bérleti díjat.** (pl.: X helyiség bérleti díja 1.000,- Ft/m2/nap, Y helyiség bérleti díja 1.500,- Ft/m2/nap és Z helyiség bérleti díja 2.000,- Ft/m2/nap) [↑](#footnote-ref-15)
15. Amennyiben a Bérlő **egy hónap vagy annál hosszabb időtartamra veszi bérbe a bérleményt, úgy a bérleti díj a közüzemi költségeket nem foglalja magában**, **azt külön kell megfizetnie**. A NEM MEGFELELŐ RENDELKEZÉS TÖRLENDŐ! [↑](#footnote-ref-16)
16. Ha a Bérlő nem vesz igénybe többletszolgáltatást, úgy a rendelkezés TÖRLENDŐ. [↑](#footnote-ref-17)
17. Nvt. 3. § (1) E törvény alkalmazásában

**1. átlátható szervezet:**

a) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

b) az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

c) az a civil szervezet és a vízitársulat, amely megfelel a következő feltételeknek:

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van. [↑](#footnote-ref-18)
18. **90 NAPNÁL HOSSZABB IDŐTARTAMÚ, NFM ENGEDÉLYHEZ KÖTÖTT BÉRLETI JOGVISZONY ESETÉN KÖTELEZŐ SZERZŐDÉSES FELTÉTEL. Ha 90 napnál rövidebb időtartamú a bérlet, úgy a rendelkezések TÖRLENDŐEK.** [↑](#footnote-ref-19)
19. A szervezeti egység elnevezése. **A 90 naptári napot meghaladó folyamatos hasznosítás lebonyolítása, beleértve egyebek mellett a pályáztatást, szerződéskötést is, az MSZI FVFO VO kizárólagos hatáskörébe tartozik. E szerződéseket az Egyetem képviseletében a műszaki szolgáltatási igazgató írja alá, ennek megfelelően a szervezeti egység nevéhez a „Műszaki Szolgáltatási Igazgatóság” megnevezést, az Egyetem képviselőjeként pedig az MSZI igazgatót kell feltüntetni**. [↑](#footnote-ref-20)
20. A 200.000,- HUF feletti szerződéses összegű szerződéseket a 4/2015. gazdasági vezetői utasításnak megfelelően a Közgazdasági és Kontrolling Igazgatóság kijelölt munkatársa, míg a 200.000,- HUF alatti szerződéses összegű szerződéseket a szerződéskötés során eljáró szervezeti egység gazdálkodási referense látja el pénzügyi ellenjegyzéssel. [↑](#footnote-ref-21)